《经南园书院废址有怀葛无奇侍御》
明代·陈子升

周家柱史汉廷威，绣服风流天下稀。湖上鸳鸯香阁锁，南中翡翠笔床飞。

栖乌几树当城出，避马何人醉月归。惆怅輶轩采风往，白云歌断越山薇。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。